สวัสดีค่ะ ดิฉันอายุ 19 ปี ตั้งแต่จำความได้ เห็นตุ่มเล็กๆพวกนี้มีอยู่บนหน้าประมาณ 3 จุด ตามน่องขา ใต้รักแร้ก็มี คิดว่ามันคือสิว แต่มันเป็นสีขาวแล้วก็แข็งมาก บีบไม่ได้ ไม่มีหัว ทุกวันนี้เวลาตึงหนังที่หลัง มันมีอยู่เต็มหลังเราเลยค่ะ ไม่เคยมีอาการแปลกๆอะไรเพราพตุ่มพวกนี้ แต่เราขาดความมั่นใจมาด ถ้ารักษาได้ อยากรักษาค่ะ
สวัสดีค่ะ การวินิจฉัยที่เป็นไปได้-รูขุมขนอักเสบ ที่อาจมีการติดเชื้อร่วมด้วยทำให้มีลักษณะคล้ายสิว คือเป็นเม็ดหนองเล็กๆ-ผื่นผิวหนังอักเสบเฉียบพลัน ที่ไม่มีสาเหตุชัดเจน อาจถูกกระตุ้นจากความร้อน ความอับชื้น เป็นตุ่มแดงๆคันๆ-ผื่นผิวหนังอักเสบจากการสัมผัส เช่นสบู่ โลชั่น น้ำหอม อาจมีอาการคัน แห้งที่ผิวร่วมด้วย-ฝีที่บริเวณผิวหนัง แต่มักเป็นตุ่มขนาดใหญ่ ปวด บวม เจ็บมาก-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคัน แต่มักไม่เป็นเรื้อรังการให้ได้การวินิจฉัยที่แน่นอนจำเป็นต้องเห็นรอยโรคและตำแหน่งการกระจายของโรคร่วมด้วย แนะนำถ้ามีตุ่มลุกลาม มีหนองไหล ปวด บวม มาก จนทำให้เสียความมั่นใจ ควรพบแพทย์ผิวหนังเพื่อให้ได้การวินิจฉัยที่แน่นอนและทำการรักษา การรักษานั้นขึ้นกับสาเหตุถ้าเป็นผิวหนังอักเสบอาจได้ยาสเตียรอยด์ทา ถ้ามีการติดเชื้อก็อาจต้องใช้ยาฆ่าเชื้อเฉพาะที่ เป็นต้นการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย